recursal/SuperWikiNEXT-32B huggingface dataset:
**পরীবিবির মাজার** ঢাকার লালবাগ এ অবস্থিত লালবাগ কেল্লার অবশিষ্ট তিনটি স্থাপনার মধ্যে অন্যতম। এখানে পরীবিবি সমাহিত আছেন। শায়েস্তা খান তার কন্যার স্মরণে এই মনমুগ্ধকর মাজারটি নির্মাণ করেন।

ইতিহাস
------

পরিবিবি (যার অন্য নাম ইরান দুখত রাহমাত বানু) ছিলেন বাংলার মুঘল শায়েস্তা খানের কন্যা। মুঘল সম্রাট আওরংগজেবের পুত্র শাহজাদা আজম এর সাথে ১৬৬৮ ইং সালের ৩ মে পরিবিবির বিয়ে হয়। ১৬৮৪ সালে পরিবিবির অকাল মৃত্যুর পর তাকে নির্মানাধীন লালবাগ কেল্লার অভ্যন্তরে সমাহিত করা হয়। তার সমাধীস্থলকে চিহ্নিত করে পরিবিবির মাজার নির্মিত হয়।

স্থাপত্য
--------

পরিবিবির মাজার এর স্থাপনাটি চতুষ্কোন। মাঝের একটি ঘরে পরিবিবির সমাধিস্থল এবং এই ঘরটি ঘিরে আটটি ঘর আছে। স্থাপনাটির ছাদ পাথরের তৈরী এবং চারকোণে চারটি অষ্টকোণ মিনার ও মাঝে একটি অষ্টকোণ গম্বুজ আছে। গম্বুজটির উপরে পিতলের আচ্ছাদন দেওয়া আছে।

স্থাপনাটির অভ্যন্তর ভাগ সাদা মার্বেল পাথর দিয়ে আচ্ছাদিত।

চিত্রশালা
---------

* 
* পরিবিবির মাজারপরিবিবির মাজার
* পরিবিবির মাজারপরিবিবির মাজার
* পরিবিবির মাজারপরিবিবির মাজার
* পরিবিবির মাজার এর সামনে সমাধিপরিবিবির মাজার এর সামনে সমাধি
* পরিবিবির মাজারপরিবিবির মাজার
* পরিবিবির মাজারের ভিতরের দৃশ্যপরিবিবির মাজারের ভিতরের দৃশ্য
* পরি বিবির সমাধিপরি বিবির সমাধি
* পরিবিবির মাজারপরিবিবির মাজার
* পরিবিবির মাজারের ভিতরের দৃশ্যপরিবিবির মাজারের ভিতরের দৃশ্য
* পরিবিবির মাজারপরিবিবির মাজার
* পরিবিবির মাজারপরিবিবির মাজার
* পরিবিবির মাজার এর ফোয়ারাপরিবিবির মাজার এর ফোয়ারা

আরও দেখুন
---------

* বাংলাদেশের প্রত্নতাত্ত্বিক স্থানের তালিকা

তথ্যসূত্র
---------

1. ↑  এ.কে.এম ইয়াকুব হোসাইন এবং আবদুল মমিন চৌধুরী (২০১২)। "বিবি পরী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।

বহিঃসংযোগ
---------


উইকিমিডিয়া কমন্সে **পরিবিবির মাজার** সংক্রান্ত মিডিয়া রয়েছে।
একটি যান্ত্রিক পরিবর্তকএকটি যান্ত্রিক পরিবর্তক 
**পরিবর্তক** (Transducer) একটি যন্ত্রকৌশল যা কোন ভৌত রাশি বহনকারী শক্তি বা তথ্যকে অনুবদ্ধ অন্য একটি রাশিতে রুপান্তরিত করে। কাচের মধ্যে রাখা পারদ তাপমাপন যন্ত্র একটি অতি সাধারণ পরিবর্তক। এটি পারিপার্শ্বিক তাপমাত্রাকে পারদ স্তম্ভের দৈর্ঘ্যে রুপান্তরিত করে। এটি রুপান্তরক (Transformer) থেকে ভিন্ন। রুপান্তরক একটি রাশির স্তরকে একই রাশির ভিন্ন স্তরে রুপান্তরিত করে; যেমন: বৈদ্যুতিক রুপান্তরক বা যান্ত্রিক লিভার।

সাধারণ আলোচনা
-------------

পরিবর্তক পরিমাপ এবং নিয়ন্ত্রণ ব্যবস্থায় ব্যাপকভাবে ব্যবহৃত হয়। এর প্রেক্ষিতে পরিবর্তককে দুই ভাগে ভাগ করা হয়:

* ঐন্দ্রিয়ক (Sensory) পরিবর্তক - কোন গুণ মেপে তাকে সংকেতে পরিবর্তন করার জন্য এটি ব্যবহৃত হয়। অনেক সময়েই এটি বৈদ্যুতিক হয়ে থাকে। এছাড়া নিয়ন্ত্রণ ব্যবস্থায় এই পরিমাপ লিপিবদ্ধ করণ এবং এবং প্রক্রিয়াজাত করে ব্যবহার করার জন্যও এটি ব্যবহৃত হয়। এগুলো উচ্চ মাত্রার সংবেদনশীল এবং যে ব্যবস্থাকে মাপা হচ্ছে তা থেকে সর্বনিম্ন পরিমাণ শক্তি আহরণ করে।
* প্রবর্তক (Actuator) পরিবর্তক - এরা কোন আদেশ সংকেতে সাড়া দেয় এবং কোন রাশির মান নিয়ন্ত্রণ করে। এই রাশির মধ্যে থাকতে পারে, কৌণিক অবস্থান, প্রবাহীর প্রবাহের হার অথবা তাপ উৎপাদনের হার। এদের সংবেদনশীলতা কম এবং উচ্চ শক্তির প্রয়োজন হতে পারে।

বিভিন্ন ধরনের প্রচুর পরিবর্তক রয়েছে যারা ভৌত, রাসায়নিক বা জৈব মাপন অথবা নিয়ন্ত্রণ ব্যবস্থায় ব্যবহৃত হয়। এরা বৈদ্যুতিক, যান্ত্রিক, ইলেক্ট্রনীয়, তড়িৎ-যান্ত্রিক, তড়িৎ-চৌম্বক, ফোটনীয় বা ফটোভোল্টীয় ইত্যাদি যেকোন ধরনের হতে পারে। অনেক রকমের পরিবর্তক আছে রৈখিক বা কৌণিক গতি মাপার জন্য। এদের একটিকে অন্যটিতে রুপান্তরিত করা যায় রাক এবং পিনিয়ন (শিক ও খাঁজকাটা চাকা) অথবা লিড স্ক্রুর (প্রারম্ভিক যন্ত্র) মাধ্যমে।

বিভিন্ন ধরনের পরিবর্তক
----------------------

### তড়িৎ-চৌম্বক

* বেতার এন্টেনা - তড়িৎ-চৌম্বক তরঙ্গকে তড়িৎ প্রবাহে এবং বিপরীতক্রমে।
* ক্যাথোড রশ্মি নল (সিআরটি) - বৈদ্যুতিক সংকেতকে দৃশ্যমান আকারে পরিবর্তন।

তথ্যসূত্র
---------

* বাংলা একাডেমী বিজ্ঞান বিশ্বকোষ, ৪র্থ খণ্ড - পরিবর্তক নিবন্ধের লেখক - হারুনুর রশীদ।

বহিঃসংযোগ
---------


উইকিমিডিয়া কমন্সে **পরিবর্তক** সংক্রান্ত মিডিয়া রয়েছে।

* পরিবর্তক কাকে বলে?
* সংজ্ঞা: পরিবর্তক
* ফেডারেল আদর্শ মান ১০৩৭সি, আগস্ট ৭, ১৯৯৬: পরিবর্তক
* আমেরিকান ন্যাশনাল স্ট্যান্ডার্ড ফর টেলিকমিউনিকেশন - টেলিকম শব্দকোষ ২০০০: পরিবর্তক  ওয়েব্যাক মেশিনে আর্কাইভকৃত ২৮ সেপ্টেম্বর ২০০৭ তারিখে
গোমতি এক্সপ্রেস**গোমতি এক্সপ্রেস** (১২৪১৯/২০ নং লক্ষ্ণৌ নয়া দিল্লি গোমতি এক্সপ্রেস) হল ভারতীয় রেলওয়ের উত্তরাঞ্চলের রেলওয়ে জোনের একটি সুপারফাস্ট এক্সপ্রেস ট্রেন৷ ট্রেনটি ভারতের লক্ষ্ণৌ এন আর এবং নয়া দিল্লির মধ্যে চলাচল করে থাকে৷ ট্রেনটি লক্ষ্ণৌ এন আর হতে নয়া দিল্লি গমনের ক্ষেত্রে ১২৪১৯ নং ট্রেন হিসাবে এবং পুনরায় নয়া দিল্লি হতে লক্ষ্ণৌ ফেরার পথে ১২৪২০ নং ট্রেন হিসাবে পরিচালিত হয়৷ গোমতি সুপারফাস্ট এক্সপ্রেস ট্রেনটি দিল্লি এবং উত্তর প্রদেশের বিভিন্ন রাজ্যে এর সার্ভিস প্রদান করে থাকে৷ ট্রেনটির নামকরণ লক্ষ্ণৌর মধ্য দিয়ে বয়ে যাওয়া গোমতি নদীর নামানুসারে করা হয়েছে৷

কোচসমূহ
-------

১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন এ রয়েছে ১টি ফার্স্টক্লাস এসি কোচ, ২টি এসি চেয়ার কার, ১৫টি সেকেন্ড ক্লাস বগি, ৪টি সাধারণ আনরিজার্ভড এবং ২টি যাত্রী বহনের পাশাপাশি যাত্রী মালামাল বহনের বগি৷ ট্রেনটি কোনো প্যানট্রি কার বহন করে না৷

ভারতে চলাচলকারী অন্যান্য ট্রেন এর ক্ষেত্রে যেমন হয়ে থাকে, এক্ষেত্রেও ইন্ডিয়ান রেলওয়ের চাহিদা ও প্রয়োজন অনুসারে যে কোনও সময় কোচ সংযুক্তির ক্ষেত্রে পরিবর্তন বা পরিবর্ধন ঘটতে পারে৷

সার্ভিস
-------

১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি ৮ ঘণ্টা ৩৫ মিনিটে ৫১৩ কিলোমিটার(৫৯.৭৭ কিমি/ঘণ্টা) এবং ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি ৮ ঘণ্টা ৫৫ মিনিটে ৫১৩ কিলোমিটার(৫৭.৫৩কিমি/ঘণ্টা) পথ অতিক্রম করে থাকে৷

যেহেতু ট্রেনটির গড় গতি ৫৫ কিমি/ঘণ্টা(৩৪ মাইল/ঘণ্টা) এর উপরে, তাই ইন্ডিয়ান রেলওয়ের নিয়মানুসারে ট্রেনটিকে সুপারফার্স্ট শ্রেণির অন্তর্ভুক্ত করা হয়েছে৷

রুট
---

১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন কানপুর সেন্ট্রাল, পানকি, ইটাওয়া, টান্ডলা জংশন, খুরজা জংশন, আলীগড় জংশন ও ঘাজিয়াবাদ জংশন হয়ে নয়াদিল্লি চলাচল করে৷

ব্যবহৃত ইঞ্জিন
--------------

যেহেতু পুরো লাইনটি বিদ্যুৎচালিত, তাই কানপুর হতে একটি ডাব্লিউএপি ৪ ইঞ্জিন দ্বারা ট্রেনটি চালিত হয়৷

চলাচল সময়
----------

১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ০৬:০০ টায় লক্ষ্ণৌ এন আর ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ১৫:০৫[১] টায় নয়াদিল্লি পৌঁছে৷
অপরদিকে ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ১২:২৫ টায় নয়াদিল্লি ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ২১:২৫ টায় লক্ষ্ণৌ পৌঁছে৷

বহিঃসংযোগ
---------

* "ভারতীয় রেল যাত্রী রিজার্ভেশন জিজ্ঞাসা স্বাগতম"। indianrail.gov.in। সংগ্রহের তারিখ ২০১৪-০৪-০৫।
* "আইআরসিটিসি অনলাইন যাত্রী রিজার্ভেশন সিস্টেম"। irctc.co.in। ২০০৭-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৪-০৪-০৫।
* "[IRFCA] IRFCA.org- এ স্বাগতম, ইন্টারনেটে IRFCA এর হোম"। irfca.org। সংগ্রহের তারিখ ২০১৪-০৪-০৫।
* "Gomti Express(12419)"। cleartrip.com। ২১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২২ মে ২০১৭।
**রাজকৃষ্ণ মুখোপাধ্যায়** (৩১ অক্টোবর ১৮৪৫ — ১০ অক্টোবর ১৮৮৬) একজন বাঙালি লেখক, ভাষাবিদ ও প্রাবন্ধিক।

প্রারম্ভিক জীবন
---------------

পশ্চিমবঙ্গের নদীয়া জেলার গোস্বামীদুর্গাপুর গ্রামে তাঁর জন্ম হয় ১৮৪৫ সালে। তাঁর পিতা আনন্দচন্দ্র মুখোপাধ্যায় ছিলেন নীল কারখানার দেওয়ান। তিনি কৃষ্ণনগর সরকারী কলেজ থেকে এন্ট্রান্স ও এফএ পাশ করে ও ১৮৬৬ সালে প্রেসিডেন্সি কলেজে ভর্তি হন। ১৮৬৭ আসলে দর্শনশাস্ত্রে এমএ এবং ১৮৬৮ সালে বিএল পরীক্ষায় তিনি অসাধারণ কৃতিত্ব নিয়ে পাশ করেন। রাজকৃষ্ণ কলকাতা জেনারেল অ্যাসেমব্লিজ ইনস্টিটিউশন, প্রেসিডেন্সি কলেজ, কটক ল কলেজ ও বহরমপুর কৃষ্ণনাথ কলেজে অধ্যাপনা করেন।

অবদান
-----

১৮৭৯-৮৬ পর্যন্ত তিনি সরকারের বাংলা অনুবাদকের কাজে নিযুক্ত ছিলেন। তিনি বহরমপুর আদালত ও কলকাতা হাইকোর্টে কিছুদিন ওকালতিও করেন। রাজকৃষ্ণ ১৮৭৬ সালে ভারতবর্ষীয় বিজ্ঞান সভার পরিচালক সমিতির সদস্য এবং ১৮৮২ সালে পাঠ্যপুস্তক নির্বাচন সমিতির সদস্য ও অনুবাদক ছিলেন। তিনি কলকাতার এশিয়াটিক সোসাইটির সদস্য ছিলেন। ফারসি, উর্দু, ওড়িয়া, সংস্কৃত, জার্মান, ফরাসি, ল্যাটিন ও পালি ইত্যাদি একাধিক ভাষায় তিনি পারদর্শী ছিলেন। ভূদেব মুখোপাধ্যায়ের এডুকেশন গেজেট ও বঙ্কিমচন্দ্রের *বঙ্গদর্শনে* তাঁর অনেক গবেষণামূলক প্রবন্ধ প্রকাশিত হয়। বাংলা গদ্য ও পদ্যে তাঁর যথেষ্ট পারঙ্গমতা ছিল। তাঁর ভারতমাত কবিতা ও ভারতমহিমা প্রবন্ধে জাতীয়তাবোধের পরিচয় পাওয়া যায়।

রচিত গ্রন্থ
-----------

* বাঙলার ইতিহাস
* যৌবনোদ্যান (১৮৬৮)
* মিত্রবিলাপ ও অন্যান্য কবিতাবলী (১৮৬৯)
* রাজবালা (১৮৭০)
* কাব্যকলাপ (১৮৭০)
* প্রথম শিক্ষা বাংলা ব্যাকরণ (১৮৭২)
* প্রথম শিক্ষা বাংলার ইতিহাস (১৮৭৪)
* প্রথম শিক্ষা বাংলার ইতিহাস
* কবিতামালা (১৮৭৭)
* নানা প্রবন্ধ (১৮৮৫)
* মেঘদূত

তথ্যসূত্র
---------

1. 1 2  "রাজকৃষ্ণ মুখোপাধ্যায় - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-০৮-১০।
**রণদেব বসু** (জন্ম: ২৭ ফেব্রুয়ারি ১৯৭৯) (ইংরেজি: Ranadeb Bose) একজন ভারতীয় বাঙালি প্রথম শ্রেণীর ক্রিকেটার । তিনি ভারতীয় জাতীয় দলে সুযোগ পেলেও এখনও অবধি কোন খেলায় অংশগ্রহণের সুযোগ পাননি ।

জন্ম ও পরিচয়
-------------

রণদেব কলকাতায় জন্মগ্রহণ করেছিলেন । তিনি কলকাতার সেন্ট লরেন্স হাই স্কুলে পড়াশোনা করেন । তারপর সেন্ট জেভিয়ার্স কলেজ থেকে বাণিজ্য বিভাগে স্নাতক হন ।

পেশাজীবন
--------

রণদেব মূলত ডানহাতি পেস বোলিং করেন । তিনি নিয়মিত বাংলা দলের হয়ে খেলছেন । তার প্রথম শ্রেনীর ক্রিকেটে অভিষেক হয় ১৯৯৮-৯৯ মরসুমে । ২০০৬-২০০৭ মরসুম অবধি রণদেব প্রথম শ্রেনীর ক্রিকেটে ১০৫৫৮টি বল করেছেন কিন্তু কোন ওভারস্টেপিং নো বল করেননি । এছাড়াও তিনি আরো বহু অফিসিয়াল ম্যাচেও কোন ওভারস্টেপিং নো বল করেননি । এখনও অবধি তিনি ৬৫টি প্রথম শ্রেনীর ম্যাচ খেলে ২৩৩টি উইকেট সংগ্রহ করেছেন ।

২০০৮ সালে ভারতীয় ক্রিকেট বোর্ড আয়োজিত ইন্ডিয়ান প্রিমিয়ার লিগ টুয়েন্টি টুয়েন্টি প্রতিযোগিতায় তিনি কলকাতা নাইট রাইডার্স দলে জায়গা পেলেও কোন ম্যাচ খেলার সুযোগ পান নি ।

তথ্যসূত্র
---------

* ক্রিকইনফো তে রণদেব
* রণদেবের উপর একটি নিবন্ধ
**নর্থ বেঙ্গল সুগার মিলস লিমিটেড** বাংলাদেশের নাটোর জেলার লালপুর উপজেলার গোপালপুর পৌরসভাতে অবস্থিত একটি ভারী শিল্প প্রতিষ্ঠান। এটি বাংলাদেশের একটি অন্যতম প্রচীন চিনি কল।

অবস্থান
-------

বাংলাদেশের উত্তর-পশ্চিমাঞ্চলের রাজশাহী বিভাগের নাটোর জেলার লালপুর উপজেলার গোপালপুরে এই শিল্প কমপ্লেক্সটি অবস্থিত।

ইতিহাস
------

১৯৩৩ সালে এই চিনি কলটি মেসার্স সুরুজমাল ও নাগরমাল নামক প্রতিষ্ঠানের ব্যক্তি মালিকানায় স্থাপিত হয়; পরবর্তীতে ১৯৬৫ সালে তা রাষ্ট্রীয় মালিকানায় আসে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।

অবকাঠামো
--------

এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।

উৎপাদন ক্ষমতা
-------------

এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।

উৎপাদিত পণ্য
------------

* চিনি

এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।

আরও দেখুন
---------

* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলগুলোর তালিকা

তথ্যসূত্র
---------

1. ↑  "আখ সংকটে নর্থ বেঙ্গল সুগার মিল"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৫।
2. 1 2  "জেলা তথ্য বাতায়ন"। ১৬ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৫।
3. ↑  বিএসএফআইসি-এর গঠন ইতিহাস।
4. ↑  বাংলাদেশ চিনি ও খাদ্য শিল্প করপোরেশন-এর প্রদত্ত তথ্য।

বহি:সংযোগ
---------

* নর্থ বেঙ্গল চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
* বাংলাদেশের চিনি কলগুলোর নাম ও যোগাযোগের ঠিকানা।
**পল্লী নিকেতন** কবিগুরু রবীন্দ্রনাথ ঠাকুরের শ্রীনিকেতনের আদলে গড়া এক সামাজিক এবং সাংস্কৃতিক প্রতিষ্ঠান। বর্তমানে এটি পশ্চিমবঙ্গ সরকারের স্বীকৃতি প্রাপ্ত এবং জনশিক্ষা প্রসার দপ্তরের অধীনস্থ একটি সংস্থা।

ইতিকথা
------

১৯৪৭ খ্রিস্টাব্দে ভারতের স্বাধীনতা লাভের পর অবিভক্ত বাংলার স্বদেশ মন্ত্রে দীক্ষা নিয়েছিলেন যাঁরা, তাঁদের অনেকেই পশ্চিমবঙ্গের অবিভক্ত চব্বিশ পরগনা জেলার (বর্তমানে  উত্তর চব্বিশ পরগনা জেলার) বাগু, সপ্তগ্রাম সন্নিহিত অঞ্চলে অবস্থান করছিলেন। তাঁদের অন্যতম হলেন - মুক্তি সংঘের প্রতিষ্ঠাতা হেমচন্দ্র ঘোষ, ভূপেন্দ্রকিশোর রক্ষিত রায়,নেতাজী সুভাষ চন্দ্র বসুর বেঙ্গল ভলেন্টিয়ার্সের মেজর সত্য গুপ্ত,কলকাতার রাইটার্স বিল্ডিং বর্তমানে মহাকরণের অলিন্দযুদ্ধের বিনয়-বাদল-দীনেশ এর পরামর্শদাতা রসময় শূর ও বাদলের শিক্ষক নিকুঞ্জ সেন, উজ্জ্বলা মজুমদার প্রমুখেরা। 'অসি' ছেড়ে 'মসী' হাতে নেওয়া বিপ্লবীরা দৃষ্টি দিলেন গ্রামোন্নয়নের কাজে। বাগু এবং পার্শ্ববর্তী গ্রামের মানুষদের আর্থিক স্বনির্ভরতা দিতে প্রয়োজন বোধ করলেন সামাজিক ও সাংস্কৃতিক মানোন্নয়নের। কপর্দকশূন্য বিপ্লবীরা শরণাপন্ন হন এলাকার বিত্তশালী জমিদার সর্বেশ্বর মণ্ডলের কাছে। তিনি নির্দ্বিধায় নয় বিঘা জমি ও বেশ কয়েক গোলা ধান দিয়ে দেন তাঁদের। ধান বিক্রির অর্থে সেই জমিতে গড়ে তোলেন স্কুলের কাঠামো। সংগৃহীত অর্থে কিছু আসবাবপত্র। এমন প্রচেষ্টায় স্বাধীনতার দীর্ঘ সাত বৎসর পর ১৯৫৪ খ্রিস্টাব্দে পূর্ণরূপে আত্মপ্রকাশ করে পল্লী নিকেতন সপ্তগ্রাম স্কুল।

প্রাথমিক কার্যকলাপ
------------------

শ্রীনিকেতনের আদলে প্রথমে "সপ্তগ্রাম উন্নয়ন পঞ্চায়েত" ও পরে "পল্লী নিকেতন" নামে প্রতিষ্ঠিত হয় এই প্রতিষ্ঠান। পল্লীর সামগ্রিক উন্নয়নের লক্ষ্যে বিপ্লবীরা যে যে পদক্ষেপ নিয়েছিলেন সেগুলির মধ্যে ছিল -

* বিদ্যালয়ের সুপরিচালনার সাথে ছাত্রদের সামাজিক ও সাংস্কৃতিক কাজকর্মে উদ্বুদ্ধ করা ও গ্রামবাসীদের মূল স্রোতে নিয়ে আসা
* 'বয়স্ক শিক্ষা কেন্দ্র স্থাপন' - বাগু, আড়বেলিয়া, শিখরপুর, উত্তর ও দক্ষিণ নয়াবাদে পাঁচটি বয়স্ক শিক্ষা কেন্দ্র প্রতিষ্ঠিত হয়েছিল।
* 'লাইব্রেরী প্রতিষ্ঠা'
* 'বৃত্তিমূলক প্রশিক্ষণ ও উৎপাদন ব্যবস্থা'
* 'দুগ্ধ সরবরাহ কেন্দ্র প্রতিষ্ঠা' - রেড ক্রশ সোসাইটি ও ইউনাইটেড কাউন্সিল অফ রিলিফ অ্যান্ড ওয়েলফেয়ার' এর সহযোগিতায় বিনামূল্যে গুঁড়ো দুধ বণ্টন
* 'চিকিৎসা ব্যবস্থা' - দাতব্য হোমিও চিকিৎসার সুযোগ প্রদান
* 'ডাকঘর প্রতিষ্ঠা'
* 'ভবন নির্মাণ' - ছাত্রদের জন্য 'রবীন্দ্র ভবন',পল্লী নিকেতনে 'নেতাজী ভবন', রিফ্রেশার কোর্সের জন্য 'বিবেকানন্দ ভবন', বিজ্ঞান গবেষণার জন্য আচার্য জগদীশ ভবন, নিম্ন শিক্ষা বুনিয়াদি বিদ্যালয়ের জন্য 'শ্রী নিবেদিতা ভবন'ইত্যাদি।

তথ্যসূত্র
---------

1. ↑  "বাদল গুপ্তকে সশস্ত্র সংগ্রামে উদ্বুদ্ধ করেছিলেন,অলিন্দ যুদ্ধের পরিকল্পনাতেও গুরুত্বপূর্ণ ভূমিকা ছিল নিকুঞ্জ সেনের | Bangla Amar Pran - The glorious hub for the Bengal"। *banglaamarpran.in* (ইংরেজি ভাষায়)। ২০২০-১০-০১। ২০২১-০৮-০১ তারিখে মূল থেকে আর্কাইভ করা। সংগ্রহের তারিখ ২০২১-০৮-০১।
2. ↑  'বিপ্লবী-তীর্থ পল্লী নিকেতন' সংকলন ও সম্পাদনা শেখ আলী আহসান - অলিন্দ যুদ্ধের ৭৫ বৎসর পূর্তি উৎসব কমিটি রাজারহাট কলকাতা প্রকাশিত
3. ↑  "'অনাদরে মলিন হয়ে যাচ্ছে বিপ্লবীদের স্কুল ....'"। সংগ্রহের তারিখ ২০২০-০৯-৩০।
**নর্দার্ন রিসার্চ গ্রুপ** (ইংরেজি: Northern Research Group, সংক্ষেপে **এনআরজি**) হলো যুক্তরাজ্যের রক্ষণশীল পার্টির সংসদ সদস্য দ্বারা প্রতিষ্ঠিত একটি দল যারা উত্তরে বৃহত্তর বিনিয়োগের জন্য সরকারকে চাপ দেওয়ার জন্য ২০১৯ সালের সাধারণ নির্বাচনে উত্তর ইংল্যান্ড, ওয়েলস এবং স্কটিশ সীমান্তের নির্বাচনী এলাকার প্রতিনিধিত্ব করার জন্য নির্বাচিত হয়েছিল। এই গ্রুপটির সভাপতিত্ব করছেন কনজারভেটিভ জ্যাক বেরি, যিনি উত্তুরে পাওয়ার হাউসের প্রাক্তন প্রতিমন্ত্রী, এবং ইউরোপীয় গবেষণা গ্রুপের আদলে তৈরি করা হয়েছে, ইউরোপীয় ইউনিয়ন থেকে বেরিয়ে যাওয়ার জন্য নিবেদিত সংসদের একটি দল। অন্যান্য সদস্যদের মধ্যে রয়েছে ডেভিড ডেভিস, এথার ম্যাকভি, ডেভিড জোন্স এবং ডেভিড মুন্ডেল, যারা পূর্ববর্তী রক্ষণশীল সরকারগুলিতে মন্ত্রী হিসেবেও কাজ করেছেন। দ্য টেলিগ্রাফ্যার গর্ডন রেনার, উত্তুরে গবেষণা দল"একটি দলের মধ্যে একটি দল" এবং "বরিস জনসনের ক্ষমতায় আসার পর থেকে তার কর্তৃত্বের জন্য সবচেয়ে বড় হুমকি" হিসাবে বর্ণনা করেছেন। অক্টোবর ২০২০ পর্যন্ত উত্তুরে গবেষণা দল ৫৫ সদস্য ছিল। 

২০২০ সালের অক্টোবরে, উত্তুরে গবেষণা দল প্রধানমন্ত্রী বরিস জনসনকে চিঠি লিখে কোভিড-১৯ এর মহামারী চলাকালীন গৃহীত লকডাউন কৌশল থেকে বেরিয়ে আসার জন্য এবং যুক্তরাজ্যের উত্তর-দক্ষিণ বিভাজন মোকাবেলায় আরও বিনিয়োগের জন্য একটি পথচিত্র প্রদানের আহ্বান জানিয়েছিল। ২০২১ সালের জানুয়ারীতে, গ্রুপটির আচার্য ঋষি সুনাককে পরিবার এবং ব্যবসার জন্য আর্থিক সহায়তা প্যাকেজ প্রসারিত করার জন্য অনুরোধ করেছিল কারণ কোভিড-১৯ এর অনিশ্চয়তা অব্যাহত রয়েছে।

তথ্যসূত্র
---------

1. ↑  O'Carroll, Lisa (অক্টোবর ২৭, ২০২০)। "Who are the Northern Research Group that pose a 'threat' to Johnson?"। *The Guardian*। সংগ্রহের তারিখ জানুয়ারি ১৭, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Forrest, Adam (অক্টোবর ২৭, ২০২০)। "Who are the Northern Research Group? The Tory MPs behind the lockdown rebellion"। *The Independent*। ২১ জুন ২০২২ তারিখে মূলঅর্থের বিনিময়ে সদস্যতা প্রয়োজন থেকে আর্কাইভ করা। সংগ্রহের তারিখ জানুয়ারি ১৭, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Northern Tory MPs pile pressure on Rishi Sunak for more Covid-19 support"। *LBC*। ১৪ জানুয়ারি ২০২১। সংগ্রহের তারিখ ১৫ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সিংহের কোমড়স্থ তারাদ্বি নিয়ে পূর্ব ফল্গুণী

| নক্ষত্রাদি |
| --- |
| * অশ্বিনী
* ভরণী
* কৃত্তিকা
* রোহিণী
* মৃগশিরা
* আর্দ্রা
* পুনর্বসু
* পুষ্যা
* অশ্লেষা
* মঘা
* পূর্ব ফল্গুনী
* উত্তর ফল্গুনী
* হস্তা
* চিত্রা
* স্বাতী
* বিশাখা
* অণুরাধা
* জ্যেষ্ঠা
* মূলা
* পূর্বাষাঢ়া
* উত্তরাষাঢ়া
* অভিজিৎ
* শ্রবণা
* ধনিষ্ঠা
* শতভিষা
* পূর্ব ভাদ্রপদ
* উত্তর ভাদ্রপদ
* রেবতী
 |
| * দে
* স
 |

অনতিউজ্জ্বল দ্বৈত তারকা *পূর্বফল্গুনী* ভারতীয় জ্যোতির্বিজ্ঞানএর ২৮ নক্ষত্রের ১১শ সদস্যা । ঋগ্বেদীয় ঋষিদের দেয়া নাম **ভগ** , সৈন্ধান্তিকরা যাকে **পূর্বফল্গুনী** নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের তারাদের নাম জ্যোৎস্নাময়ী ও চিৎময়ী ।

আকাশে অবস্থান
-------------

সিংহ নক্ষত্রমন্ডলভুক্ত এর বিস্তৃতি আকাশমন্ডলের ৩৬০ অংশের ৭৯ অংশ থেকে ৮৩ অংশ ২০ কলা(কোণ পরিমাপ একক) পর্যন্ত ।

ঋগ্বেদীয় ঋষিদের পূর্বফল্গুনী-চিন্তা
------------------------------------

ভরদ্বাজ পূর্বফল্গুনী তথা ভগকে বলছেন : ' যা চিত্ত ও ধীতে আগে নিদ্রিত ছিল তা এই **ভগ**শক্তির অবিম্বিষ্ট প্রকাশময়তায় হস্তদ্বয়ে ধরা পড়ে '।

তথ্যসূত্র
---------

1. ↑  ঋগ্বেদ ১.২৪.৪

আরও দেখুন
---------

* নক্ষত্র (চন্দ্রনিবাস)
* নক্ষত্র (তারামন্ডল)

 * দে
* স
**২৮ নক্ষত্র**

  অশ্বিনী • ভরণী • কৃত্তিকা • রোহিণী • মৃগশিরা • আর্দ্রা • পুনর্বসু •  পুষ্যা • অশ্লেষা • মঘা • পূর্ব ফল্গুনী • উত্তর ফল্গুনী • হস্তা • চিত্রা • স্বাতী • বিশাখা • অনুরাধা • জ্যেষ্ঠা • মূলা • পূর্বাষাঢ়া • উত্তরাষাঢ়া •  অভিজিৎ • শ্রবণা • ধনিষ্ঠা • শতভিষা • পূর্ব ভাদ্রপদ • উত্তর ভাদ্রপদ • রেবতী •
**পশুপতি ভট্টাচার্য** (ইংরেজি:  Pashupati Bhattacharyya) ( ১৫ নভেম্বর ১৮৯১ -  ২৭ জানুয়ারি ১৯৭৮ ) ছিলেন খ্যাতনামা চিকিৎসক ও সাহিত্যিক।

সংক্ষিপ্ত জীবনী
---------------

পশুপতি ভট্টাচার্যের জন্ম তৎকালীন বেঙ্গল প্রেসিডেন্সির অন্তর্গত অধুনা বিহার রাজ্যে পিতার কর্মস্থল  আরায়।  তাদের পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার নৈহাটিতে। পিতা আশুতোষ ভট্টাচার্য ছিলেন ইঞ্জিনিয়ার। পশুপতি কলকাতার কারমাইকেল মেডিক্যাল কলেজ বর্তমানে আর জি কর মেডিক্যাল কলেজ ও হাসপাতাল থেকে এল.এম.এফ এবং স্কুল অব ট্রপিক্যাল মেডিসিন থেকে ডি.টি.এম ডিগ্রি লাভ করেন। এরপর তিনি কিছু দিন ডা.বিধানচন্দ্র রায়ের সহকারী হিসাবে কাজ করেন। তিনি কবিগুরু রবীন্দ্রনাথ ঠাকুরের স্নেহ ভাজন ছিলেন। চিকিৎসার পাশাপাশি চিকিৎসা সম্বন্ধীয় বিষয়ে গ্রন্থ ছাড়াও সাহিত্যকর্মে নিয়োজিত ছিলেন। বহু উপন্যাস ও ছোটগল্পের রচয়িতা তিনি। স্বাস্থ্য সম্পর্কে তাঁর রচিত পুস্তকগুলির মধ্যে উল্লেখযোগ্য হল-

* 'আহার ও আচার্য'
* 'ভারতীয় ব্যাধি ও চিকিৎসা'
* 'ডাক্তারের দুনিয়া'
* 'নিজের ডাক্তার নিজে'
* 'সুস্থ জীবন প্রসঙ্গ'

অপরাপর গ্রন্থ গুলি হল-

* 'অন্তরঙ্গ রবীন্দ্রনাথ'
* 'অনির্বাণ শিখা'
* 'ডাকের চিঠি'
* 'কৃষ্ণদ্বীপের রাণী'
* 'দেহ রক্ষণা'
* 'স্বপ্নযমুনা'
* 'দুই নৌকা'
* 'পদব্রজ'
* 'অস্তগামী চাঁদ'
* 'মহাযোগী'

পশুপতি শ্রীঅরবিন্দের ভক্ত ছিলেন। শ্রীঅরবিন্দ ও শ্রীমা সম্পর্কেও বহু পুস্তক রচনা করেছেন। 
"পরিচয়" পত্রিকার অন্যতম প্রতিষ্ঠাতা সাহিত্যিক গিরিজাপতি ভট্টাচার্য ছিলেন তাঁর অনুজ। 

পশুপতি ভট্টাচার্য ১৯৭৯ খ্রিস্টাব্দের ২৭ শে জানুয়ারি প্রয়াত হন।

তথ্যসূত্র
---------

1. ↑    সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৩৮৮, আইএসবিএন ৯৭৮-৮১-৭৯৫৫-১৩৫-৬
**কার্ল-হাইন্ৎস "কালে" রুমেনিগে** (জার্মান: [ˌkaɐ̯lˈhaɪnts ˈkalə ˈʁʊmənɪɡə]; জন্ম ২৫শে সেপ্টেম্বর ১৯৫৫) একজন অবসরপ্রাপ্ত জার্মান পেশাদার ফুটবল খেলোয়াড়। তিনি ১৯৭৪ সালে লিপষ্টাট নামক জার্মান ফুটবল ক্লাব থেকে বায়ার্ন মিউনিখ ক্লাবে যোগ দেন। তিনি বায়ার্নের সদস্য হিসেবে একটি আন্তঃমহাদেশীয় শিরোপা (১৯৭৬), দুইটি উয়েফা চ্যাম্পিয়নস লীগ শিরোপা (১৯৭৫ ও ১৯৭৬), দুইটি লীগ শিরোপা (১৯৮০ ও ১৯৮১) এবং দুইটি ঘরোয়া শিরোপা জয়লাভ করেন। জার্মান বুন্ডেসলিগা নামক ক্লাব ফুটবল প্রতিযোগিতাতে তিনি ৩১০টি খেলায় ১৬২টি গোল প্রদান করেন। ১৯৮৪ সালে ইতালির ইন্টার মিলান ক্লাবে যোগ দেন। জার্মানির জাতীয় ফুটবল দলের সদস্য হিসেবে তিনি ১৯৮০ সালের ইউরোপীয় ফুটবল প্রতিযোগিতার শিরোপা জয় করেন এবং ১৯৮২ ও ১৯৮৬ সালের ফিফা ফুটবল বিশ্বকাপ প্রতিযোগিতা দুইটিতেই রানার-আপ (দ্বিতীয় স্থান অধিকারী) জার্মান জাতীয় দলের সদস্য ছিলেন। তিনি ১৯৮০ ও ১৯৮১ সালে দুইবার বালোঁ দর অর্থাৎ বর্ষসেরা ইউরোপীয় ফুটবল খেলোয়াড়ের খেতাব অর্জন করেছিলেন। 

রুমেনিগে ১৯৯১ থেকে ২০০২ সাল পর্যন্ত বায়ার্ন মিউনিখ ক্লাবের উপসভাপতি ছিলেন। ২০২০ সাল পর্যন্ত প্রাপ্ত তথ্য অনুযায়ী তিনি বায়ার্ন মিউনিখ ফুটবল ক্লাবের অপত্য ব্যবসা প্রতিষ্ঠান এফসি বায়ার্ন ম্যুনশেন আগে-র নির্বাহী পরিষদের সভাপতি হিসেবে দায়িত্ব পালন করছিলেন। এছাড়া তিনি ইউরোপীয় ক্লাব সংস্থার সভাপতি এবং উয়েফা-র কৌশলগত পরামর্শদাতা সমিতির সদস্য।

তথ্যসূত্র
---------

1. ↑
**জেমা ব্যান্ডেড এক** বা **ব্যান্ডেড এক** (বৈজ্ঞানিক নাম: *Halpe zema (Hewitson)*) ‘হেসপেরায়িডি’ (Hespaeriidae) বা স্কিপারস (Skippers) গোত্র ও 'হেসপেরায়িনি'(Hesperiinae) উপ-গোত্রের অন্তর্ভুক্ত ছোট আকৃতির প্রজাপতি।

আকার
----

জেমা ব্যান্ডেড এক এর প্রসারিত অবস্থায় ডানার আকার ৩২-৩৫ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত জেমা ব্যান্ডেড এক এর উপপ্রজাতি হল-

* *Halpe zema zema* Hewitson, 1877 – Sikkim Zema Banded Ace

বিস্তার
-------

ভারতে দার্জিলিং, সিকিম থেকে অরুণাচল প্রদেশ ও উত্তর পূর্ব ভারত এবং মায়ানমার এর বিভিন্ন অঞ্চলে এদের দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

**ডানার উপরিতল** : ডানার উপরিতল কালচে ও লালচে (rufous) বাদামি বর্নের। সামনের ডানায় ৬ টি বিভিন্ন আকৃতির ছোট ও সাদা অর্ধ-স্বচ্ছ ডিসকাল ছোপ এবং সেল-এর বহিঃপ্রান্তে একটি ছোট সাদা ছোপ বর্তমান। পিছনের ডানার নিম্নতলের ডিসকাল বন্ধনীটি সচ্ছতার কারণে উপরিতলে অস্পষ্টভাবে দৃশ্যমান।

**ডানার নিম্নতল** : ডানার নিম্নতলের রঙ কমলা-হলুদ ও বাদামীতে মেশানো। সামনের ডানায় শীর্ষভাগে (apex) একসারি সাদা সাব-মার্জিনাল ছোপ চোখে পরে। সামনের ডানার উপরিতলের ডিসকাল ছোপগুলি ও সেল-এর অন্তর্গত ছোপটি সচ্ছতার কারণে নিম্নতলে অস্পষ্টভাবে দৃশ্যমান।

পিছনের ডানায় শীর্ষভাগ (apex) থেকে ১ নং শিরা পর্যন্ত উল্লম্বভাবে বিস্তৃত একটি সুস্পষ্ট ও চওড়া সাদা বা ফ্যাকাশে হলুদ ডিসকাল বন্ধনী বর্তমান। উক্ত বন্ধনীটির ভিতরের কিনারা নিয়মিতভাবে বক্র ও ঢেউ খেলানো এবং বাইরের দিকের কিনারা তীক্ষ্ণভাবে খাঁজকাটা (dentated) বা বিকীর্ণ। পিছনের ডানায় কোনো প্রান্তিক (merginal) ছোপ দেখা যায় না। উভয় ডানার নিম্নতলে কোস্টা ও বেসাল বা গোড়ার অংশ ঘনভাবে এবং অন্যান্য অংশ হালকাভাবে কমলা-হলুদ আঁশে ছাওয়া।

স্ত্রী ও পুরুষ নমুনা প্রায় অনুরূপ। পুরুষ নমুনায় সামনের ডানার উপরিতলে একটি কালচে মার্কা (brand) দেখা যায়। স্ত্রী নমুনায় অনেক ক্ষেত্রে সামনের ডানার উপরিতলে ১বি (1b) শিরামধ্যে (inter- space) ঈষদ পীতাভ ছোপ (buff spot ) চোখে পরে।

আচরণ
----

এই প্রজাতি দ্রুত উড়ান বিশিষ্ট। সাধারণতঃ জঙ্গলের ফাঁকা জায়গায় উজ্জ্বল সূর্যকিরণে এদের উড়তে ও পাতায় বা ডালে বসতে দেখা যায়। কম উচ্চতাসম্পন্ন পাহাড়ি জঙ্গলে ফাঁকা জায়গায় ঝর্ণার কিনারে নিচু ঝোপঝাড় ও ডালপালা এদের খুব পছন্দের জায়গা। পাথরের বা মাটির ভিজে ছোপ ও পশু-পাখির বিষ্ঠার উপর এদের প্রায়শই ডানা খুলে বা ভাঁজ করে বসে থাকতে লক্ষ্য করা যায়। স্ত্রী নমুনার দর্শন মেলে কদাচিৎ।

তথ্যসূত্র
---------

1. 1 2  Wynter-Blyth, M.A. (1957) Butterflies of the Indian Region, pg 481.
2. 1 2  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৯৯। আইএসবিএন 978 019569620 2।
3. ↑  "*Halpe zema Hewitson, 1877 – Zema Banded Ace*"। ১৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।
4. ↑  R.K. Varshney; Smetacek, Peter (২০১৫)। *A Synoptic Catalogue of the Butterflies of India*। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 45। আইএসবিএন 978-81-929826-4-9। ডিওআই:10.13140/RG.2.1.3966.2164। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা ৫।

উইকিমিডিয়া কমন্সে **জেমা ব্যান্ডেড এক** সংক্রান্ত মিডিয়া রয়েছে।
**ফ্রেডরিক জর্জ বুল** (ইংরেজি: Frederick Bull; জন্ম: ২ এপ্রিল, ১৮৭৫ - মৃত্যু: ১৬ সেপ্টেম্বর, ১৯১০) লন্ডনের হ্যাকনি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেছেন **ফ্রেডরিক বুল**। দলে তিনি মূলতঃ অফ ব্রেক বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শী ছিলেন তিনি।

খেলোয়াড়ী জীবন
---------------

ঘরোয়া প্রথম-শ্রেণীর ক্রিকেটে এসেক্সের পক্ষে খেলতেন। ক্লাবের পক্ষে বেশ কয়েক মৌসুম দূর্দান্ত সময় অতিবাহিত করেন। ১৮৯৬ সালে ৮৫, ১৮৯৭ সালে ১২০ ও ১৮৯৮ সালে ১০১ উইকেট লাভ করেন। কিন্তু, ১৮৯৯ সাল থেকে তার খেলায় ছন্দপতন লক্ষ্য করা যায়। এ বছর মাত্র ৬৫ উইকেট পান তিনি। পরের বছর সাত খেলায় মাত্র পাঁচ উইকেট নেয়ার পর খেলার জগৎ থেকে দূরে সরে যান। ল্যাঙ্কাশায়ারের ব্ল্যাকবার্নে চাকরি নেন।

এরপর সংক্ষিপ্ত সময়ের জন্য খেলার জগতে ফিরে আসেন তিনি। এসেক্সের পক্ষে পাঁচ বছর পূর্বে সর্বশেষ খেলায় অংশগ্রহণের পর স্কটল্যান্ড দলের সদস্যরূপে সফরকারী অস্ট্রেলিয়া দলের বিপক্ষে ১৯০৫ সালে খেলেন। খেলায় তিনি আট উইকেট লাভ করেন তিনি। প্রথম ইনিংসে তিন উইকেট সংগ্রহের পর দ্বিতীয় ইনিংসে ৫/৫৮ বোলিং পরিসংখ্যান দাঁড় করান।

ব্যক্তিগত জীবন
--------------

১৮৯৮ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।

১৬ সেপ্টেম্বর, ১৯১০ তারিখে মাত্র ৩৫ বছর বয়সে ল্যাঙ্কাশায়ারের সেন্ট অ্যান্স-অন-সী এলাকায় ফ্রেডরিক বুলের সলিল সমাধি ঘটে।

তথ্যসূত্র
---------

1. ↑  Full List on Cricinfo, Retrieved 11 July, 2017.

আরও দেখুন
---------

* ফ্রাঙ্ক ড্রুস
* কেন্ট কাউন্টি ক্রিকেট ক্লাব
* উইজডেন বর্ষসেরা ক্রিকেটার

বহিঃসংযোগ
---------

* ইএসপিএনক্রিকইনফোতে ফ্রেডরিক বুল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফ্রেডরিক বুল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Wisden Cricketer of the Year article from the 1898 edition

| * দে
* স
১৮৯৮ উইজডেন বর্ষসেরা ক্রিকেটার |
| --- |
| 
* ফ্রেডরিক বুল
* উইলিস কাটেল
* ফ্রাঙ্ক ড্রুস
* গিলবার্ট জেসপ
* জ্যাক ম্যাসন

 |  |
**কার্বন মনোক্সাইড বিষক্রিয়া** সাধারণত শ্বসনের সময় অতিরিক্ত মাত্রায় কার্বন মনোক্সাইড (CO) গ্রহণের ফলে সৃষ্টি হয়। এধরনের বিষক্রিয়ার লক্ষণের সাথে প্রায় সময়-ই সর্দি-কাশির লক্ষণের মিল পাওয়া যায়। প্রচলিত লক্ষণগুলোর মধ্যে রয়েছে মাথাব্যথা, মাথা ঘোরা, দুর্বলতা, বমি করা, বুকে ব্যথা, এবং বিভ্রম। খুব বেশি মাত্রায় কার্বন মনোক্সাইড গ্রহণের ফলে জ্ঞান হারিয়ে ফেলা, অ্যারিথমিয়া, খিঁচুনি, বা মৃত্যুর পর্যন্ত হতে পারে। ঐতিহাসিকভাবে উল্লেখিত লক্ষণ হিসেবে ‘চেরির মতো লাল’ ত্বক ধরনের অবস্থায় খুব কম-ই দেখা যায়। এই বিষক্রিয়ার দীর্ঘমেয়াদি জটিলতাগুলোর মধ্যে রয়েছে দুর্বলতা বোধ করা, স্মৃতিশক্তি কমে যাওয়া, এবং নড়াচড়ায় সমস্যা হওয়া। যারা ধোঁয়া গ্রহণের স্বীকার হয়েছে তাদের ক্ষেত্রে সায়ানাইড বিষক্রিয়ার সম্ভাবনাও বিবেচনা করা প্রয়োজন।

দুর্ঘটনাবশত, আত্মহত্যার প্রচেষ্টা, বা হত্যা চেষ্টার অংশ হিসেবে ইচ্ছাকৃতভাবে কার্বন মনোক্সাইড বিষক্রিয়া ঘটতে পারে। গ্যাস হিসেবে কার্বন মনোক্সাইড বর্ণ ও গন্ধহীন এবং প্রাথমিকভাবে এই গ্যাস গ্রহণের ফলে কোনো জ্বালাপোড়া অনুভব হয় না। সাধারণত জৈব বস্তুর অসম্পূর্ণ দহনের ফলে এই গ্যাস উৎপন্ন হয়। কার্বন-ভিত্তিক জ্বালানী ব্যবহার করে পরিচালিত হয় এমন মোটরগাড়ি, তাপশক্তি উৎপন্নকারী যন্ত্র, রান্নার চুলা থেকে কার্বন মনোক্সাইড গ্যাস উৎপন্ন হতে পারে। ডাইক্লোরোমিথেনের প্রভাবেও এই গ্যাস উৎপন্ন হতে পারে। সাধারণত রক্তের হিমোগ্লোবিনের সাথে কার্বন মনোক্সাইডের বিক্রিয়ায় কার্বোক্সিহিমোগ্লোবিন উৎপন্ন হয় রক্তকে অক্সিজেন বহনে বাধা প্রদান করার মাধ্যমে শরীরে প্রতিকূলতা সৃষ্টি করে। একই সাথে এই বিষক্রিয়ার ফলে মায়োগ্লোবিন এবং মাইটোকনন্ড্রিয়াল সাইটোক্রোম অক্সিডেজও প্রভাবিত হয়। কার্বন মনোক্সাইড বিষয়ক্রিয়া নির্ণয়ের জন্য রক্তের কার্বোক্সিহিমোগ্লোবিনের পরিমাণ নির্ণয় করা হয়। যদি কার্বোক্সিহিমোগ্লোবিনের পরিমাণ অধূমপায়ীদের ক্ষেত্রে ৩%-এর বেশি ও ধূমপায়ীদের ক্ষেত্রে ১০%-এর বেশি হয় তবে শরীরে কার্বন মনোক্সাইড বিষক্রিয়ার সৃষ্টি হয়েছে বলে ধরা হয়।

তথ্যসূত্র
---------

1. 1 2 3 4 5
2. 1 2 3 4 5
3. ↑
4. ↑  Caterino, Jeffrey M.; Kahan, Scott (২০০৩)। *In a Page: Emergency medicine* (ইংরেজি ভাষায়)। Lippincott Williams & Wilkins। পৃষ্ঠা 309। আইএসবিএন 978-1405103572। সংগ্রহের তারিখ ২ জুলাই ২০১৭।

বহিঃসংযোগ
---------

* Centers for Disease Control and Prevention (CDC) – Carbon Monoxide – NIOSH Workplace Safety and Health Topic
* International Programme on Chemical Safety (1999). Carbon Monoxide, Environmental Health Criteria 213, Geneva: WHO
ভাল পরীক্ষাগার অনুশীলন বা গুড ল্যাবরেটরি প্রাকটিস জিএলপি হ'ল গবেষণা ল্যাবরেটরি এবং সংস্থাগুলির জন্য মানব বা উন্নয়নে পণ্যগুলির অভিন্নতা, সামঞ্জস্যতা, নির্ভরযোগ্যতা, প্রজননযোগ্যতা, গুণমান এবং অখণ্ডতা নিশ্চিত করার জন্য একটি মানসম্পন্ন ব্যবস্থাপনা **প্রক্রিয়াকরণ বা** নিয়ন্ত্রণ ব্যবস্থা। পশু স্বাস্থ্য (ফার্মাসিউটিক্যালস সহ) অ-ক্লিনিকাল নিরাপত্তা পরীক্ষার মাধ্যমে; ফিজিও-রাসায়নিক বৈশিষ্ট্য থেকে তীব্র থেকে দীর্ঘস্থায়ী বিষাক্ততা পরীক্ষার মাধ্যম।

জিএলপি প্রথম ১৯৭২ সালে নিউজিল্যান্ড এবং ডেনমার্কে এবং পরে ১৯৭৮ সালে মার্কিন যুক্তরাষ্ট্রে ইন্ডাস্ট্রিয়াল বায়োটেস্ট ল্যাবস কেলেঙ্কারির প্রতিক্রিয়া হিসাবে চালু করা হয়েছিল। এটি কয়েক বছর পর ১৯৯২ সালে অর্গানাইজেশন ফর ইকোনমিক কো-অপারেশন অ্যান্ড ডেভেলপমেন্ট (ওইসিডি) জিএলপির নীতিমালা অনুসরণ করে; (ওইসিডি)তখন থেকে অনেক দেশে গুড ল্যাবরেটরি প্রাকটিস (জিএলপি) প্রচার করতে সাহায্য করেছে।

জিএলপি মানুষ, প্রাণী এবং পরিবেশ উন্নয়নে (ফার্মাসিউটিক্যালস সহ) পণ্যগুলির নিরাপত্তা বা কার্যকারিতা মূল্যায়নের জন্য পরিচালিত নন-ক্লিনিকাল গবেষণায় প্রযোজ্য। জিএলপি একটি ডেটা এবং অপারেশনাল কোয়ালিটি সিস্টেম, ল্যাবরেটরি নিরাপত্তার মানগুলির মতো নয় - ল্যাব সামগ্রী নিরাপদে পরিচালনা করার জন্য উপযুক্ত গ্লাভস, চশমা এবংপোষাক ব্যাবস্থাপনা থেকে শুরু করে জিএলপি-এর নীতিগুলি অ-ক্লিনিকাল এবং ল্যাবরেটরি পরীক্ষার প্রক্রিয়ায় রাসায়নিকের নিরাপত্তা, সামঞ্জস্য, উচ্চ গুণমান এবং নির্ভরযোগ্যতা নিশ্চিত করা এবং প্রচার করা। জিএলপি শুধুমাত্র রাসায়নিক দ্রব্যের মধ্যই সীমাবদ্ধ নয় এটি চিকিৎসা ডিভাইস থেকে শুরু করে খাদ্য সংযোজন, খাদ্য প্যাকেজিং, রঙ সংযোজন, পশু খাদ্য সংযোজন, অন্যান্য অ-ফার্মাসিউটিক্যাল পণ্য বা উপাদান, জৈবিক পণ্য এবং ইলেকট্রনিক পণ্যের ক্ষেত্রেও প্রযোজ্য।

ইতিহাস
------

জিএলপি  ১৯৭২ সালে নিউজিল্যান্ড এবং ডেনমার্কে চালু হয়। ফার্মাসিউটিক্যাল কোম্পানিগুলির দ্বারা এফডিএ-তে জমা দেওয়া ডেটাতে টক্সিকোলজি ল্যাবগুলির দ্বারা উত্পন্ন জালিয়াতির ঘটনাগুলি অনুসরণ করে জিএলপি মার্কিন যুক্তরাষ্ট্রে প্রতিষ্ঠিত হয়েছিল৷

তথ্যসূত্র
---------

1. ↑  "Good laboratory practice (GLP) for safety tests on chemicals" (ইংরেজি ভাষায়)। Medicines and Healthcare products Regulatory Agency। ২০ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "PART 58 Good Laboratory Practice for Nonclinical Laboratory Studies"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Good laboratory practice (GLP) for safety tests on chemicals" (ইংরেজি ভাষায়)। Medicines and Healthcare products Regulatory Agency। ২০ জানুয়ারি ২০১৭।
4. ↑  Kevin Robinson for BioPharm International, 1 Aug 2003. GLPs and the Importance of Standard Operating Procedures  ওয়েব্যাক মেশিনে আর্কাইভকৃত ২১ মার্চ ২০০৫ তারিখে
5. ↑  Schneider, K (Spring ১৯৮৩)। "Faking it: The case against Industrial Bio-Test Laboratories"। Natural Resources Defence Council: 14–26।
**নন্দপ্রয়াগ** হল ভারতের উত্তরাখণ্ড রাজ্যের চামোলি জেলার একটি শহর এবং নগর পঞ্চায়েত। অলকানন্দা নদীর পঞ্চ প্রয়াগের (পাঁচটি সঙ্গমস্থল) মধ্যে নন্দপ্রয়াগ অন্যতম, এবং অলকানন্দা নদী এবং নন্দকিনী নদীর সঙ্গমস্থলে অবস্থিত। নন্দপ্রয়াগ এক সময় যদু রাজ্যের রাজধানী ছিল।

ভূগোল
-----

নন্দপ্রয়াগ ৩০°২০′ উত্তর ৭৯°২০′ পূর্ব﻿ / ﻿৩০.৩৩° উত্তর ৭৯.৩৩° পূর্ব﻿ / 30.33; 79.33 অবস্থিত। এর গড় উচ্চতা হল ১,৩৫৮  মিটার (৪,৪৫৫  ফুট)। ৫৩৮  কিলোমিটার দীর্ঘ এনএইচ ৫৮টি, পবিত্র তীর্থস্থান বদ্রীনাথ এবং মানা গিরিপথের সাথে ইন্দো-তিব্বত সীমান্তের নিকটে এনসিআরকে সংযুক্ত করছে এবং এই মনোরম শহরের মধ্য দিয়ে গেছে। শহরটি পার্বত্য অঞ্চলে অবস্থিত, সঙ্গম বা পবিত্র "প্রয়াগ" পাহাড় থেকে দেখা যায়।

জনসংখ্যার উপাত্ত
----------------

২০০১-এর হিসাব অনুযায়ী[হালনাগাদ] ভারতীয় আদমশুমারি, নন্দপ্রয়াগের জনসংখ্যা হল ১৪৩৩, এর মধ্যে পুরুষ ৫৬%, এবং নারী ৪৪%। এখানকার সাক্ষরতার হার ৭০%, জাতীয় গড় ৫৯.৫% এর চেয়ে বেশি। পুরুষদের মধ্যে সাক্ষরতার হার ৭৮%, এবং নারীদের মধ্যে এই হার ৬১%। এই শহরের ৬ বছর বা তার কম বয়সীদের জনসংখ্যার ১৩%।

জল বিদ্যুৎ প্রকল্প
------------------

উত্তরাখণ্ড সরকারের একটি উদ্যোগে উত্তরাখণ্ড জলবিদ্যুৎ ইউজেভিএন, বোয়ালা নন্দপ্রয়াগ হাইড্রো ইলেক্ট্রিক পাওয়ার প্রোজেক্ট নিয়ে কাজ করছে। ৩০০ মেগাওয়াটের (৪ × ৭৫ মেগাওয়াট) প্রস্তাবিত ইনস্টলেশন প্রকল্পটি বছরে ১১০২ মেগা একক বার্ষিক বার্ষিক শক্তি উৎপাদন করার পরিকল্পনা করা হয়েছে, যা ৯০% নির্ভরযোগ্য।

**প্রধান বৈশিষ্ট্য**

এর অবস্থান উত্তরাখণ্ডের চামোলি - জেলায়। জেলার নদী - অলকানন্দা। ৩০০ মেগাওয়াট ক্ষমতা সম্পন্ন জলবিদ্যুৎ প্রকল্প আছে এখানে, যা ৯০% শক্তি দিতে সক্ষম। বাঁধ আছে ৫টি, গেটের মাপ ১১.০ × ৮.০ মিটার। হেড রেস সুড়ঙ্গপথের দৈর্ঘ্য - ১০.০৫ কিলোমিটার, আকৃতি অশ্বক্ষুরের মত এবং ৯.৩ মি ব্যাস যুক্ত। সার্জ শ্যাফ্টের ব্যাস - ২৭.০ মিটার, ভূগর্ভস্থ রন্ধ্র ৮০.০ মিটার উচ্চতায় সীমাবদ্ধ। ৪টি পেনস্টক আছে, প্রতিটি ৩.০ মিটার ব্যাস যুক্ত। পৃষ্ঠতলের পাওয়ার হাউসের আকার ১২০ মিটার লম্বা × ২২.২ মি প্রশস্ত × ৪৪ মি উঁচু। জেনারেটর প্রতিটি ৭৫ মেগাওয়াটের ৪টি ইউনিট আছে। ৪টি উলম্ব ফ্রান্সিস টারবাইন আছে। যার রেটেড হেড - ১৩৮.৯ মি। প্রকল্পটি গড়ে উঠেছে ৬২.০ হেক্টর জমির ওপর। এর বার্ষিক উৎপাদন - ১৪৩১.১ মেগা ইউনিট। প্রকল্পের ব্যয় ২০১৫ সালের ফেব্রুয়ারি অনুযায়ী ২২২৬.৫৬ কোটি টাকা। প্রকল্পের সমাপ্তি হয়ে এর কাজ শুরুর সময়সূচী - ডিসেম্বর ২০২২।

তথ্যসূত্র
---------

1. ↑  *Uttaranchal*. Rupa & Co. 2006. আইএসবিএন ৮১-২৯১-০৮৬১-৫. *Page 12*
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
3. ↑  "Welcome to Uttarakhand Jalvidyut Nigam"। ৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৯।

বহিঃসংযোগ
---------

* Chamoli district, Official website  ওয়েব্যাক মেশিনে আর্কাইভকৃত ৩০ জুলাই ২০১১ তারিখে

টেমপ্লেট:Chamoli district


  

টেমপ্লেট:Uttarakhand-geo-stub
**ননীগোপাল চক্রবর্তী** (ইংরেজি: Nanigopal Chakraborty) (১২ ডিসেম্বর, ১৯০৫ - ১১ আগস্ট ১৯৯০) ছিলেন একজন বাঙালি শিশুসাহিত্যিক।

জন্ম ও শিক্ষা জীবন
------------------

ননীগোপাল চক্রবর্তীর জন্ম অধুনা বাংলাদেশের যশোহর জেলার আড়কান্দি গ্রামে তার মাতুলালয়ে। পৈতৃক নিবাস ছিল যশোহর জেলারই মামুদপুরে। পিতা বঙ্কুবিহারী চক্রবর্তী ও মাতা কাদম্বিনী দেবী। ১৯২৫ খ্রিস্টাব্দে তিনি যশোহরের নড়াইলের ভিক্টোরিয়া কলেজ থেকে আই.এ পাশ করে ১৯২৭ খ্রিস্টাব্দে কৃষ্ণনগরে চলে আসেন। সেখান থেকে ১৯৩১ খ্রিস্টাব্দে বি.এ পাশ করেন।

সাহিত্যকর্ম
-----------

ননীগোপাল চক্রবর্তী ছোটোদের জনপ্রিয় পত্রিকা 'শিশুসাথী', 'মৌচাক', 'রামধনু' পত্রিকায় নিয়মিত লিখতেন। তিনি গল্প, অ্যাডভেঞ্চার, ভ্রমণকাহিনী, বিজ্ঞান বিষয়ক রচনা-সহ অনুবাদেও পারদর্শী ছিলেন। ১৯৩৮ খ্রিস্টাব্দে তার লেখা শিশুপাঠ্য গ্রন্থ 'শিকারী শশী ও লাঠিয়াল রামরতন' প্রকাশিত হয়। তার উল্লেখযোগ্য গ্রন্থ গুলি হল-

* ' ' পার্কিং বুড়ো ' '
* ' ' চরকাবুড়ি ' '
* ' ' আকাশগঙ্গা ' '
* ' ' হাবুল চন্দোর ' '
* ' ' আমার বন্ধু ভাস্কর ' '
* ' ' দুচোখ যে দিকে যায় ' '
* ' ' বাদলা দিনের গল্প ' '
* ' ' ফুড়ুৎ গুড়গুড়ি ' '
* ' ' দুর্গমপথের যাত্রী ' '

বিজ্ঞান বিষয়ক ছোটোদের রচনাতেও তিনি কৃতিত্বের উজ্জ্বল স্বাক্ষর রেখেছেন। 'আমাদের কীটপতঙ্গ' গ্রন্থের জন্য রাষ্টীয় পুরস্কার লাভ করেছিলেন। শিশুসাহিত্য পরিষদ তাঁকে "ভুবনেশ্বরী পদক" দিয়ে সম্মানিত করে। তার লেখা "বাংলার কুটীর শিল্প" বইটির ভূমিকা লিখে দিয়েছিলেন আচার্য প্রফুল্লচন্দ্র রায়। এছাড়া হাস্যরসের বিখ্যাত সাপ্তাহিক পত্রিকা 'সচিত্র ভারত' -এ তার অনেক হাসির গল্প প্রকাশিত হয়েছে। কৃষ্ণনগর থেকে প্রকাশিত 'হোমশিখা' মাসিক সাহিত্য পত্রিকার তিনি ছিলেন প্রতিষ্ঠাতা-সম্পাদক। কৃষ্ণনগর থেকে প্রকাশিত সাপ্তাহিক সংবাদ পত্রিকা 'নদীয়ার মানুষ'ও তিনি দীর্ঘদিন সম্পাদনা করেন। কৃষ্ণনগরের সাহিত্য-সংস্কৃতিমূলক প্রতিষ্ঠান 'কৃষ্ণনগর সাহিত্য সংগীতি' ও 'বাণী পরিষদের' সঙ্গে সক্রিয়ভাবে যুক্ত ছিলেন। তিনি আকাশবাণী কলকাতা কেন্দ্রের ছোটদের জন্য বিভিন্ন অনুষ্ঠানের সাথে যুক্ত ছিলেন। তার কৃতি সন্তান অধ্যাপক ড. পার্থসারথি চক্রবর্তীও বাংলা কিশোর সাহিত্যের অতি প্রিয় ও অপরিহার্য একটি নাম। পিতার ন্যায় তিনিও বিজ্ঞানের রহস্যকে ছোটদের কাছে গল্পে মনোগ্রাহী করে তুলেছেন।

জীবনাবসান
---------

শিশুসাহিত্যিক ননীগোপাল চক্রবর্তী ১৯৯০ খ্রিস্টাব্দের ১১ই আগস্ট প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৮২, আইএসবিএন ৯৭৮-৮১-৭৯৫৫-২৯২-৬
**নবগঙ্গা নদী** বাংলাদেশের দক্ষিণ-পশ্চিমাঞ্চলের খুলনা, যশোর, চুয়াডাঙ্গা, ঝিনাইদহ, মাগুরা এবং নড়াইল জেলার একটি নদী। নদীটির দৈর্ঘ্য ২১৪ কিলোমিটার, [] গড় প্রস্থ ৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নবগঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৫। এটি মাথাভাঙ্গা নদীর শাখা নদী। মাথাভাঙা থেকে ‘গঙ্গা নবপরূপপ্রাপ্ত হয়েছে’-এই বিবেচনায় এর নামকরণ হয়েছে নবগঙ্গা।

প্রবাহ
------

চুয়াডাঙ্গার কাছ থেকে পূর্বদিকে প্রবাহিত হওয়ার পর মাগুরাতে কুমার নদী ও নড়াইলের চিত্রা নদীর জলধারাসহ এটি দক্ষিণ দিকে প্রবাহিত হয়ে ভৈরব নদীতে পড়েছে। পূর্বে ইছামতির শাখা নদী ছিল, কিন্তু উৎসমুখ ভরাট হয়ে যাওয়ায় বর্তমানে ভৈরব নদীর একটি উপনদীতে পরিণত হয়েছে। নদীটি নাব্য ও জোয়ার-ভাটা দ্বারা প্রভাবিত।চুয়াডাঙ্গা এবং ঝিনাইদহ জেলা অতিক্রম করে মাগুরা জেলার কাছে কুমারের সাথে মিশেছে নবগঙ্গা। এখান থেকে নবগঙ্গা কুমার নদীর পানিতে সঞ্জীবিত হয়। বস্তুত মাগুরার পরবর্তী নবগঙ্গা কুমার নদীরই বর্ধিতরূপ। গড়াই-মধুমতির বর্তমান মূল স্রোতধারার অধিকাংশই নড়াইল জেলার বড়দিয়াতে নবগঙ্গা দিয়ে প্রবাহিত হচ্ছে। নদীটির মোট দৈর্ঘ্য ২৩০ কিমি। নবগঙ্গার যাত্রাপথ আঁকাবাঁকা, তবে নদীটি ভাঙনপ্রবণ নয়। চুয়াডাঙ্গা থেকে মাগুরা পর্যন্ত নদীটি অনাব্য এবং জলজ উদ্ভিদে সমাকীর্ণ। এই এলাকায় বর্ষাকালে দুই-তিন মাস নৌযান চলাচল সম্ভব। তবে মাগুরার নিম্নাঞ্চল থেকে সারা বছরই নাব্য। মাগুরা পর্যন্ত নদীটির গড় প্রশস্ততা ২০০ মিটার এবং পরবর্তী অংশের গড় প্রস্থ ৩০০ মিটার। মাগুরা পরবর্তী ভাটি অংশে জোয়ার-ভাটার গড় পরিসর ১ মিটার।নদী তীরবর্তী গুরুত্বপূর্ণ স্থানগুলোর মধ্যে চুয়াডাঙ্গা, ঝিনাইদহ, মাগুরা , বিনোদপুর, শত্রুজিৎপুর, নহাটা, সিঙ্গিয়া, নলদি ব্রাহ্মণডাঙ্গা, রায়গ্রাম, কলাগাছিয়া, এড়েন্দা, লক্ষ্মীপাশা, লোহাগড়া, কুমারকান্দা, কামঠানা, তেঁতুলিয়া, কালনা, বড়দিয়া, গাজীরহাট। সম্ভবত মোগল শাসনামলে নবগঙ্গা নদীর একটি শাখা মল্লিকপুর, কোলা, দিঘলিয়া, তেলিপাড়া হয়ে কালিয়া থানায় প্রবাহিত হতো

ভৌত বিবরন
---------

**ভৌত বিবরন**| দৈর্ঘ্য | প্রস্থ | গভীরতা | অববাহিকা |
| ২৩০ কি.মি | ২২৫০মি. | ১০মি. | ৪০০০বর্গমি. |

আরও দেখুন
---------

* বাংলাদেশের নদীর তালিকা

তথ্যসূত্র
---------

1. ↑  মানিক মোহাম্মদ রাজ্জাক (ফেব্রুয়ারি ২০১৫)। *বাংলাদেশের নদনদী: বর্তমান গতিপ্রকৃতি*। ঢাকা: কথাপ্রকাশ। পৃষ্ঠা ৪৫-৪৬। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. ↑  "নবগঙ্গা নদী"। [*স্থায়ীভাবে অকার্যকর সংযোগ*]
রাজস্থানের বাঁশওয়াড়ায় নন্দনী মাতার মন্দির
**নন্দনী মাতা** একজন হিন্দু দেবী।*নন্দনী* নামটি (কখনও কখনও *নন্দিনী* লেখা হয়) **দুর্গার** আরেকটি নাম, যার অর্থ "কন্যা"।

নন্দনী মাতাকে বগাদি ভাষায় নন্দোর মাও বলা হয়।প্রাচীন হিন্দু মহাকাব্য অনুসারে, নন্দনী মাতা দ্বাপর যুগে যশোদার কন্যা ছিলেন এবং কংসকে হত্যা করেছিলেন।বেশিরভাগই নবরাত্রি উৎসবে তার পূজা করা হয়।নন্দনী মাতা বেশ কয়েকটি বৈদিক স্তোত্রে আবির্ভূত হয়েছে এবং *দুর্গা সপ্তমী* গ্রন্থের একাদশ অধ্যায়েও বর্ণনা করা হয়েছে।স্তোত্রটি তাকে যশোদার কন্যার সাথেও যুক্ত করে।

নন্দনী মাতাকে ভাগাড়ে গুজরাটের মহাকালী পাবগড় হিসাবে গণ্য করা হয়েছে। "গরবা" নামে একটি আদিবাসী লোকনৃত্যও নন্দনী মাতাকে উৎসর্গ করা হয়। তিনি ভাগাদের হিন্দু, জৈন এবং বৌদ্ধদের দ্বারা সমানভাবে শ্রদ্ধেয়।

রাজস্থানের বাঁশওয়াড়া জেলায় অবস্থিত **নন্দনী মাতার মন্দির** খুবই বিখ্যাত। এটা বাঁশওয়াড়া থেকে ১৫ কিমি দূরে, বরোদিয়া শহরের কাছে রাজ্য সড়কে অবস্থিত। মূল মন্দিরটি ভাগাদের বারোদিয়া গ্রামের কাছে পাহাড়ের চূড়ায় অবস্থিত। অনেক পৌরাণিক কাহিনী এবং আচার-অনুষ্ঠান এখানে কয়েক শতাব্দী আগে কালো পাথরের মূর্তিকে কেন্দ্র করে যা পরে ধ্বংসকারীরা ধ্বংস করেছিল এবং এখন নতুন সুন্দর মূর্তি দ্বারা প্রতিস্থাপিত হয়েছে।
মানচিত্রে রাষ্ট্র অনুসারে মানব লিঙ্গানুপাত দর্শাচ্ছে।

|  |
| --- |
|   **মহিলা** সংখ্যাগরিষ্ঠতা যুক্ত রাষ্ট্র
  প্রায় **সমান** সংখ্যক নারি ও পুরুষ যুক্ত রাষ্ট্র
  **পুরুষ** সংখ্যাগরিষ্ঠতা যুক্ত রাষ্ট্র
  তথ্য অনুপলব্ধ |

রাষ্ট্রের মোট জনসংখ্যার ভিত্তিক মানব লিঙ্গানুপাত। নীল দ্বারা সারাবিশ্বের গড় মানব লিঙ্গানুপাতের চাইতে নারী সংখ্যাগরিষ্ঠ এবং লাল দবারা পুরুষ সংখ্যাগরিষ্ঠ বোঝানো হয়েছে।
  
বিঃদ্রঃ - সারাবিশ্বের গড় মানব লিঙ্গানুপাত প্রতি ১.০১ জন পুরুষে ১.০০ জন নারি।
মানচিত্রে ১৫ বছরের কম বয়স্কদে লুঙ্গানুপাত দেখাচ্ছে। নীল দ্বার আবারো সারাবিশ্বের গড় মানব লিঙ্গানুপাতের চাইতে নারী সংখ্যাগরিষ্ঠ, লাল দ্বারা পুরুষ সংখ্যাগরিষ্ঠ বোঝানো হয়েছে।   
দ্রষ্টব্য:- সারাবিশ্বের গড় মানব লিঙ্গানুপাত (১৫ নিম্ন) প্রতি ১.০৬ জন পুরুষে ১.০০ জন নারী।
৬৫ বছরের বেশি বয়স্কদের মধ্যে লিঙ্গানুপাত। এবারও নীল দ্বারা সারাবিশ্বের গড় ৃাননব লিঙ্গানুপাতের চাইতে নারী সংখ্যাগরিষ্, এবং লাল দ্বারা পুরুষ সংখ্যাগরিষ্ঠ বোঝানো হচ্ছে।   
সারাবিশ্বের গড় মানব লিঙ্গানুপাত (৬৫ উর্দ্ধ) প্রতি ০.৭৯ জন পুরুষে ১.০০ জন নারী
**মানব লিঙ্গানুপাত** বলতে নির্দিষ্ট কোনএক ভৌগোলিক এলাকার নারী জনসংখ্যা ও পুরুষ জনসংখ্যার অনুপাত কে বঝায়।

তথ্যসূত্র
---------

1. ↑  Data from the CIA World Factbook   ওয়েব্যাক মেশিনে আর্কাইভকৃত ১২ আগস্ট ২০০৮ তারিখে. Map compiled in 2006.
**পেরভানে মাদ্রাসা** (তুর্কি: *Pervane Medresesi*) তুরস্কের সিনোপে অবস্থিত একটি ঐতিহাসিক মাদ্রাসা (ইসলামি শিক্ষাপ্রতিষ্ঠান)।

মাদ্রাসাটি সিনোপ উপদ্বীপের মাঝখানে অবস্থিত। আর একটি ঐতিহাসিক ভবন আলাউদ্দিন মসজিদটি মাদ্রাসার দক্ষিণে অবস্থিত।

পটভূমি
------

১৩তম শতকের দ্বিতীয়ার্ধে রুম সালতানাতের অবসানের আমলের পেরভানে (উজির) হিসাবে পরিচিত মুইন আল-দীন সুলায়মান পারওয়ানা। ১২৬২ সালে তিনি ট্রেবিজন্ড সাম্রাজ্য থেকে সিনোপকে পুনরায় দখল করেন। 

সুলতান সিনোপের ইকতা' পেরভানেকে হিসাবে নিয়োগ করেন। সেলজুকদের একজন প্রজা হয়েও পেরভানে সিনোপের কার্যত শাসক হন। তিনি ১২৬৫ সালে মাদ্রাসাটি তৈরি করেন।  মাদ্রাসাটি চান্দার বেইলিক ও উসমানীয় সাম্রাজ্য সময়ে ব্যবহৃত হত। তুর্কি প্রজাতন্ত্রের ঘোষণার পরে মাদ্রাসাগুলি আধুনিক স্কুলগুলির দ্বারা প্রতিস্থাপিত হয় এবং পেরভানে মাদ্রাসা বন্ধ হয়ে যায়। ১৯৩২ সাল থেকে মাদ্রাসা ভবনটি প্রত্নতাত্ত্বিক নিদর্শন এবং ১৯২১ সালের পরে সংগৃহীত নৃকুলবিদ্যার অঙ্গ হিসাবে ব্যবহৃত হয়। ১৯৪১ সালে মাদ্রাসাটি একটি যাদুঘর হিসাবে প্রতিষ্ঠিত হয়। ১৯৭০ সালে জাদুঘরটি তার নতুন ভবনে স্থানান্তরিত হবার আগ পর্যন্ত মাদ্রাসাটি যাদুঘর হিসাবে ব্যবহৃত হয়। ২০০২ সালে ভবনটি সিনোপ সরকারকে হস্তান্তর করা হয়। এটি এখন বাজার হিসাবে ব্যবহৃত হয়।

স্থাপত্য
--------

মাদ্রাসাটি ৩৮ বাই ২৮ মিটার (১২৫ বাই ৯২ ফুট) বিশিষ্ট। ভবনটি উত্তর-দক্ষিণ দিক বরাবর অবস্থিত। দক্ষিণে প্রধান প্রবেশপথটি মার্বেল পাথরের তৈরি। প্রবেশপথ প্রতিটি পাশে দুটি কক্ষ রয়েছে। ভবনের উভয় পাশে পাঁচজন শিক্ষার্থীদের থাকার ব্যবস্থা রয়েছে। উঠোনে একটা ঝর্ণা আছে।  একজন অ্যাডমিরাল (গাজী চেলবি) এবং তার মেয়ের সমাধিও মাদ্রাসায় রয়েছে।

তথ্যসূত্র
---------

1. ↑  Sinop Guide Lizard ajans p.8
2. ↑  Official culture portal (তুর্কি ভাষায়)
3. ↑  "Historical buildings page {{in lang|tr}}"। ২০১৮-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৭-১০।

উইকিমিডিয়া কমন্সে **পেরভানে মাদ্রাসা** সংক্রান্ত মিডিয়া রয়েছে।

| * দে
* স
তুরস্কের মাদ্রাসা |
| --- |
| আমাসিয়া | 
* বড় আগা

 |
| এরযুরুম | 
* ইয়াকুটিয়ে
* চিফতে মিনারেলি

 |
| ইস্পার্টা | 
* দুন্দার বে

 |
| ইস্তাম্বুল | 
* বায়েজীদ
* জাফেরা
* রুস্তেম পাশা
* সাহন-ই সেমান
* সুলেইমানিয়ে
* ইয়াভুজ সেলিম

 |
| কোনিয়া | 
* কারাতায়
* ইনজে মিনার
* সিরচেলি
* গেভের নেসিবে শিফাইয়ে

 |
| কুতাহইয়্যা | 
* রুস্তেম পাশা

 |
| মার্দিন | 
* কাসিমিয়ে

 |
| মেরসিন | 
* কুবাত পাশা

 |
| নেভসেহির | 
* মেহমেত সাকির পাশা

 |
| সিনোপ | 
* পেরভানে

 |
| শিভাস | 
* বুরুসি
* চিফতে মিনারেলি
* গোক
* শিফাইয়ে

 |
| সিরনাক | 
* কিজিল

 |
| তোকাত | 
* হাতুনিয়ে
* গোক

 |
| ভ্যান | 
* জাহরা

 |
**লীলা দেবী দুখুন লুছুমুন** এমপি জিসিএসকে (জন্ম: ळीला डेवि डूखुन ळुचूमुन, ১৬ এপ্রিল ১৯৬১) মরিশাসের প্রাক্তন সামাজিক নিরাপত্তা মন্ত্রী। তিনি নবীন রামগুলামের মন্ত্রিসভায় দায়িত্ব পালন করছেন, যিনি ২০১০ সালের ১১ মে রাষ্ট্রপতি অনিরুদ্ধ জগন্নাথ কর্তৃক নিযুক্ত হন। তিনি মোকা এবং কোয়ার্টিয়ার মিলিটায়ার নামক ৮ নং নির্বাচনী এলাকার প্রতিনিধিত্বকারী সংসদ সদস্য। তিনি একজন প্রাক্তন শিল্প ও সংস্কৃতি মন্ত্রী, যিনি পল বেরেঞ্জারের মন্ত্রিসভায় ৬ মাসের স্বল্প সময়ের জন্য কাজ করছেন।

এমএসএম/এমএমএম জোট নির্বাচনে জয়লাভ করার পর, তিনি ২০০০ সালের সেপ্টেম্বরে সংসদীয় একান্ত সচিব হিসেবে নিযুক্ত হন। সর্বপ্রথম স্যার অনিরুদ্ধ জগন্নাথের মন্ত্রিসভায় দায়িত্ব পালন করেন। তিনি সংগ্রামী সমাজতান্ত্রিক আন্দোলনের সদস্য এবং দলের সহ-সভাপতি। একই রাজনৈতিক দলের মহিলা শাখার সভাপতিও তিনি। পিটিআর-এমএসএম-পিএমএসডি জোট সরকারে এমএসএম- এর ফ্রন্ট বেঞ্চ গঠনের জন্য তিনি নন্দো বোধা এবং শওকতালি সুধুনের সাথে ছিলেন।

ব্যক্তিগত ও রাজনৈতিক জীবন
-------------------------

তিনি পেশায় একজন কৃষক ও দেশের একজন উচ্চ খ্যাতিমান প্রাথমিক শিক্ষক হিসেবে সুপরিচিত। এছাড়া লীলা দেবী একটি সমৃদ্ধ রাজনৈতিক ক্যারিয়ার রয়েছে। ১৯৯৬ সালে, তিনি সংগ্রামী সমাজতান্ত্রিক আন্দোলনে যোগদান করেন এবং ভ্যাকোয়াস-ফিনিক্সের পৌরসভা নির্বাচনে অংশ নেন। তারপর ২০০০ সালে লা ক্যাভার্ন এবং ফিনিক্স নম্বর ১৫-এ প্রার্থী হিসেবে দাঁড়ান। তিনি নির্বাচিত হন এবং নির্বাচনী এলাকার প্রথম সংসদ সদস্য হিসেবে দায়িত্ব পালন করেন। ২০০৫ সালে, এমএসএম / এমএমএম জোট সোশ্যাল অ্যালায়েন্সের কাছে হেরে যায় এবং তিনি একই আসনের জন্য ৩য় এমপি নির্বাচিত হন ও বিরোধী দলের দায়িত্ব পালন করেন। ২০১০ সালের সাধারণ নির্বাচনের আগে তিনি ২০০৫ থেকে ২০১০ পর্যন্ত বিরোধী দলের সদস্য ছিলেন।

শিক্ষা
------

তিনি দিল্লি বিশ্ববিদ্যালয় থেকে বিএসসি অনার্স করেছেন এবং এমআইই তে শিক্ষা বিষয়ে তার স্নাতকোত্তর সার্টিফিকেট এবং ব্রাইটন বিশ্ববিদ্যালয় থেকে তার স্নাতকোত্তর ডিপ্লোমা ইন এডুকেশন (পিজিডিপ) সম্পন্ন করেছেন। তিনি মরিশাস ইনস্টিটিউট অফ এডুকেশনের খণ্ডকালীন প্রভাষকও ছিলেন। তিনি বিবাহিত এবং দুই সন্তানের জননী।

১২ মার্চ ২০২০-এ, দুখুন লুছুমুনকে গ্র্যান্ড কমান্ডার অফ দ্য অর্ডার অফ দ্য স্টার এবং রাজনীতি ও শিক্ষায় বিশিষ্ট সেবায় অবদানের জন্য কি অফ দ্য ইন্ডিয়ান ওশান (জিসিএসকে) মরিশাস প্রজাতন্ত্রের রাষ্ট্রপতি মহামান্য জনাব পৃথ্বীরাজসিং রূপনের দ্বারা দেশের সর্বোচ্চ অলঙ্করণে উন্নীত করা হয়েছিল।

পুরস্কার ও সম্মাননা
-------------------

* মরিশাস:
	+ গ্র্যান্ড কমান্ডার অফ দ্য অর্ডার অফ দ্য স্টার অ্যান্ড কি অফ দ্য ইন্ডিয়ান ওশান (২০২০)

২০২০/২১ আফ্রিকার বছরের সেরা শিক্ষামন্ত্রী

তথ্যসূত্র
---------

1. ↑  "Prabook"। *prabook.com*। সংগ্রহের তারিখ ২০২৩-০২-০৮।
2. ↑  "Hon. DOOKUN LUCHOOMUN Leela Devi - Mauritius National Assembly"। *mauritiusassembly.govmu.org*। সংগ্রহের তারিখ ২০২৩-০২-০৮।
3. ↑  "Décorés de la République : Leela Devi Dookun-Luchoomun élevée au rang de GCSK"। *Le Defi Media Group* (ফরাসি ভাষায়)। সংগ্রহের তারিখ ২০২২-০৩-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গুদামঘর সাজানোর পদ্ধতি ও ব্যবস্থাপনা পণ্য স্থানান্তর বিদ্যার অন্যতম আলোচ্য বিষয়
**পণ্য স্থানান্তর বিদ্যা** (ইংরেজি: logistics *লজিস্‌টিক্‌স্‌*) বলতে ক্রেতার চাহিদা মেটানোর জন্য সরবরাহ শৃঙ্খলের কোন একটি বিন্দু থেকে অপর একটি বিন্দু পর্যন্ত (যেমন উৎপাদনকেন্দ্র থেকে বিক্রয়কেন্দ্র পর্যন্ত) দক্ষ ও কার্যকরভাবে পণ্যের সম্মুখগামী বা পশ্চাদগামী প্রবাহ ও মজুদ প্রক্রিয়ার পরিকল্পনা, সমন্বয় ও বাস্তবায়নকে বোঝানো হয়।

সরবরাহ শৃঙ্খল ব্যবস্থাপনা থেকে পণ্য স্থানান্তর বিদ্যার আলোচ্য বিষয় খানিক ভিন্ন। সরবরাহ শৃঙ্খল ব্যবস্থাপনাতে পণ্যচক্রের সমস্ত দিক গণ্য করা হয়, যেখানে কাঁচামাল থেকে পণ্য উৎপাদন, পণ্য বিতরণ, পণ্য গাঁটবন্দীকরণ, এ-সংশ্লিষ্ট তথ্য প্রযুক্তি, চাহিদা-যোগান-মজুত ভিত্তিক পরিকল্পনা প্রণয়ন, এবং উৎপাদনস্থল থেকে সঠিক ক্রেতার হাত পর্যন্ত পণ্য সঠিক সময়ে, সঠিক পরিমাণে, সঠিক মূল্যে পৌঁছানোর ব্যবস্থা করা হয়। ক্রেতার কাছে পণ্যকে উপলভ্য করাই এই প্রক্রিয়ার লক্ষ্য। অন্যদিকে পণ্য স্থানান্তর বিদ্যা এই শৃঙ্খলের একটি অংশমাত্র, যেখানে কাঁচামাল এবং অর্ধ-সমাপ্ত বা সমাপ্ত পণ্যের পরিবহন বা স্থানান্তর এবং মজুদ করে রাখার বিষয়টি সবচেয়ে গুরুত্বপূর্ণ।

তথ্যসূত্র
---------

1. ↑  *What is the Difference Between Logistics and Supply Chain?*, Inbound Logistics, নভেম্বর ১৩, ২০১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

* সরবরাহ শৃঙ্খল ব্যবস্থাপনা
**ত্রিবিক্রম পণ্ডিতাচার্য** (আনু: ১২৫৮ - ১৩২০), ছিলেন একজন ভারতীয় পণ্ডিত এবং মধ্বাচার্যের অন্যতম শিষ্য। তিনি বায়ুস্তূতি রচনা করেন, যা মাধব ঐতিহ্যের অন্যতম বিখ্যাত স্তোত্র।

জীবনী
-----

ত্রিবিক্রম পণ্ডিতাচার্যের জীবনী বিবরণটিও তাঁর পুত্র নারায়ণ পণ্ডিতাচার্য শ্রী মাধব বিজয়া-এ যথেষ্ট বিশদভাবে দিয়েছেন। ত্রিবিক্রম পণ্ডিতাচার্যের পিতা ছিলেন সুব্রহ্মণ্য পণ্ডিতাচার্য।

ত্রিবিক্রম পণ্ডিতাচার্য তার অল্প বয়সেও একজন পণ্ডিত ছিলেন এবং মাধব হিসেবে ধর্মান্তরিত হওয়ার আগেই তিনি "উষাহরণ" নামে একটি সংস্কৃত মহাকাব্য লিখেছিলেন।

ত্রিবিক্রম পণ্ডিতাচার্য ছিলেন কাসারগোড়ের রাজা যাকে বলা হয় জয়সিংহের শিক্ষক। একবার যখন শ্রী মাধবাচার্য কাসারগোদ পরিদর্শনে গিয়েছিলেন, তিনি শ্রী মাধবকে বিতর্কের জন্য চ্যালেঞ্জ করেছিলেন, কারণ তিনি অদ্বৈত ঐতিহ্যে বিশ্বাস করতেন। বিতর্ক ৭-৮ দিন ধরে চলে এবং শেষ পর্যন্ত, তিনি শ্রী মাধবের দর্শন গ্রহণ করেন এবং তাঁর শিষ্য হন। তিনি তত্ত্ব প্রদীপিকা নামে একটি গ্রন্থও রচনা করেন, যা মধ্বাচার্যের ব্রহ্মসূত্রভাষ্যের একটি ভাষ্য।

ত্রিবিক্রম পণ্ডিতাচার্যের পুত্র, নারায়ণ পণ্ডিতাচার্য, মধ্বাচার্যের জীবনী, বিখ্যাত শুমধ্ববিজয়া রচনা করেছিলেন।

অবদান
-----

ত্রিবিক্রম পণ্ডিত কিশোর বয়সে কাব্য 'উষাহরণ' রচনা করেছিলেন। পণ্ডিতাচার্যের কাছে স্বীকৃত আরও কিছু কাজ রয়েছে, যার মধ্যে তত্ত্বপ্রদীপ নামক একটি বই, যা মধ্বাচার্যের ব্রহ্মসূত্রভাষ্য এবং বায়ুস্তূতির একটি ভাষ্য। আরোপিত কাজ হল:

1. বায়ুস্তূতি
2. বিষ্ণুস্তূতি
3. নৃসিংহস্তূতি (২২টি শ্লোকে)
4. উষাহরণ
5. মাধব স্তোত্র
6. তত্ত্বপ্রদীপা

তথ্যসূত্র
---------

1. 1 2 3 4 5 6 7  Siraj 2012, পৃ. 735।
2. 1 2  Bryant 2007, পৃ. 361।
3. ↑  Siraj 2012, পৃ. 734।
4. 1 2 3  Sharma 2000, পৃ. 216।
5. ↑  Sharma 2000, পৃ. 214।
6. ↑  Sharma 2000, পৃ. 215।

### উৎস

* Bryant, Edwin Francis (২০০৭), *Krishna: A Sourcebook*, Oxford University Press, আইএসবিএন 978-0-19-803400-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Siraj, S.Anees (২০১২), *Karnataka State: Udupi District*, Government of Karnataka, Karnataka Gazetteer Department উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Sharma, B. N. Krishnamurti (২০০০)। *A History of the Dvaita School of Vedānta and Its Literature, Vol 1. 3rd Edition*। Motilal Banarsidass (2008 Reprint)। আইএসবিএন 978-8120815759। উদ্ধৃতি টেমপ্লেট ইংরেজি প্যারামিটার ব্যবহার করেছে (link)